Komisijos Reglamentas (EB) Nr. 1667/2003
2003 m. rugsėjo 1 d.
įgyvendinantis Tarybos reglamentą (EB, Euratomas) Nr. 58/97 taikant leidžiančias nukrypti nuostatas verslo struktūros statistikai
EUROPOS BEDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. gruodžio 20 d. Tarybos reglamentą (EB, Euratomas) Nr. 58/97 dėl verslo struktūros statistikos [1] su paskutiniais pakeitimais, padarytais Europos Parlamento ir Tarybos reglamentu (EB) Nr. 2056/2002 [2], ypač į jo 12 straipsnio x punktą,
kadangi:
(1) Tarybos reglamentas (EB, Euratomas) Nr. 58/97 nustatė bendrą Bendrijos statistinių duomenų apie kredito įstaigų ir pensijų fondų struktūrą, veiklos rūšis, konkurencingumą ir veiklos rezultatus, taip pat apie išlaidas aplinkos apsaugai Bendrijoje rengimo sistemą.
(2) Reglamento (EB, Euratomas) Nr. 58/97 11 straipsnis nustato, kad pereinamuoju laikotarpiu gali būti leidžiama nukrypti nuo minėto reglamento priedų nuostatų.
(3) Valstybės narės paprašė leisti nukrypti nuo Reglamento (EB, Euratomas) Nr. 58/97 2 priedo nuostatų 2001-2004 m. laikotarpiu tais atvejais, kai kalbama apie 21 11 0, 21 12 0 ir 21 14 0 rodiklius, kad būtų galima įdiegti būtinų duomenų rinkimo sistemas arba pakeisti esamas sistemas tam, kad baigiantis minėto reglamento 2 priede nurodytam pereinamajam laikotarpiui būtų įvykdytos jo nuostatos;
(4) Valstybės narės paprašė leisti nukrypti nuo Reglamento (EB, Euratomas) Nr. 58/97 6 priedo nuostatų 2001-2003 m. laikotarpiu tais atvejais, kai kalbama apie kredito įstaigas, kad būtų galima įdiegti būtinų duomenų rinkimo sistemas arba pakeisti esamas sistemas tam, kad baigiantis minėto reglamento 6 priede nurodytam pereinamajam laikotarpiui būtų įvykdytos jo nuostatos.
(5) Valstybės narės paprašė leisti nukrypti nuo Reglamento (EB, Euratomas) Nr. 58/97 7 priedo nuostatų 2002-2004 m. laikotarpiu tais atvejais, kai kalbama apie pensijų fondus, kad būtų galima įdiegti būtinų duomenų rinkimo sistemas arba pakeisti esamas sistemas tam, kad baigiantis minėto reglamento 7 priede nurodytam pereinamajam laikotarpiui būtų įvykdytos jo nuostatos.
(6) Būtina leisti taikyti šias nukrypti leidžiančias nuostatas, nes reikia toliau keisti valstybių narių duomenų rinkimo sistemas.
(7) Šiame reglamente numatytos priemonės atitinka Statistikos programų komiteto nuomonę,
PRIĖMĖ ŠĮ REGLAMENTĄ:
1 straipsnis
2001-2004 m. ataskaitiniu laikotarpiu Reglamento (EB, Euratomas) Nr. 58/97 2 priedo 4 skirsnio rodikliams 21 11 0, 21 12 0 ir 21 14 0 galima taikyti leidžiančias nukrypti nuostatas, kaip nurodyta šio reglamento I priede.
2 straipsnis
2001-2003 m. ataskaitiniu laikotarpiu Reglamento (EB, Euratomas) Nr. 58/97 6 priedo 4 skirsnyje pateikto sąrašo rodikliams galima taikyti leidžiančias nukrypti nuostatas, kaip nurodyta šio reglamento II priede.
3 straipsnis
2002-2004 m. ataskaitiniu laikotarpiu Reglamento (EB, Euratomas) Nr. 58/97 7 priedo 4 skirsnyje pateikto sąrašo rodikliams galima taikyti leidžiančias nukrypti nuostatas, kaip nurodyta šio reglamento III priede.
4 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. rugsėjo 1 d.